பல் துலக்கும் போதே இன்று டோக்கன் வாங்கி வர ஒன்பது மணியாகி விடும் என்பது நினைவுக்கு வந்தது. பகல் பதினோரு மணிக்குப் போனால் ஒரு மணியாகிவிடும் டாக்டரம்மாவைப் பார்த்து மருந்து வாங்கி வர. நாளை போய் நின்றால் இரண்டு வீட்டு எஜமானிகளும் முகத்தை சுளிப்பார்கள். இன்றே செல்லில் ‘எத்தனை லீவும்மா உனக்கு’ என்று எரிச்சல் படுவார்கள். ஜூரம் வரத் தொடங்கும்முன் மூன்று வீடுகளில் வேலை செய்தவள்தான்.